CELEX: E2014P0015
Language: hu
Date: 2014-07-18 00:00:00
Title: Az EFTA Felügyeleti Hatóság által 2014. július 18-án Izland ellen indított kereset (E-15/14. sz. ügy)

25.9.2014   
            
            
               HU
            
            
               Az Európai Unió Hivatalos Lapja
            
            
               C 334/34
            
         Az EFTA Felügyeleti Hatóság által 2014. július 18-án Izland ellen indított kereset
   (E-15/14. sz. ügy)
   (2014/C 334/15)
   Az EFTA Felügyeleti Hatóság 2014. július 18-án keresetet nyújtott be az EFTA-Bíróságon Izland ellen. Az EFTA Felügyeleti Hatóságot (Rue Belliard 35, 1040 Brüsszel, Belgium) meghatalmazotti minőségben Markus Schneider és Janne Tysnes Kaasin képviseli.
   Az EFTA Felügyeleti Hatóság kéri, hogy az EFTA-Bíróság állapítsa meg a következőket:
   
               1.
            
            
               Mivel Izland azáltal, hogy elmulasztotta elfogadni az előírt határidőn belül az Európai Gazdasági Térségről szóló megállapodás II. melléklete XI. fejezetének 4d. pontjában említett és az EGT-megállapodáshoz annak 1. jegyzőkönyvével hozzáigazított,
               a textilszál-elnevezésekről és a textiltermékek szálösszetételének ehhez kapcsolódó címkézéséről és jelöléséről szóló 1007/2011/EU európai parlamenti és tanácsi rendelet I. mellékletének új textilszál-elnevezéssel való kiegészítése érdekében, valamint VIII. és IX. mellékletének a műszaki fejlődéshez való hozzáigazítás céljából történő módosításáról szóló, 2012. január 27-i 286/2012/EU felhatalmazáson alapuló bizottsági rendelettel
               módosított,
               a textilszál-elnevezésekről és a textiltermékek szálösszetételének ehhez kapcsolódó címkézéséről és jelöléséről, valamint a 73/44/EGK tanácsi irányelv, és a 96/73/EK és a 2008/121/EK európai parlamenti és tanácsi irányelv hatályon kívül helyezéséről szóló, 2011. szeptember 27-i 1007/2011/EU európai parlamenti és tanácsi rendelet
               végrehajtásához szükséges intézkedéseket, nem teljesítette az EGT-megállapodás 7. cikkében foglalt kötelezettségeit.
            
         
               2.
            
            
               Az eljárás költségeit Izland viseli.
            
         
      Jogi és ténybeli háttér, valamint hivatkozott jogalapok:
   
               —
            
            
               A kereset szerint Izland nem tett eleget az EFTA Felügyeleti Hatóság két indokolással ellátott véleményének, melyek szerint Izland nem ültette át belső jogába a textilszál-elnevezésekről és a textiltermékek szálösszetételének ehhez kapcsolódó címkézéséről és jelöléséről, valamint a 73/44/EGK tanácsi irányelv, és a 96/73/EK és a 2008/121/EK európai parlamenti és tanácsi irányelv hatályon kívül helyezéséről szóló, 2011. szeptember 27-i 1007/2011/EU európai parlamenti és tanácsi rendeletet, valamint a textilszál-elnevezésekről és a textiltermékek szálösszetételének ehhez kapcsolódó címkézéséről és jelöléséről szóló 1007/2011/EU európai parlamenti és tanácsi rendelet I. mellékletének új textilszál-elnevezéssel való kiegészítése érdekében, valamint VIII. és IX. mellékletének a műszaki fejlődéshez való hozzáigazítás céljából történő módosításáról szóló, 2012. január 27-i 286/2012/EU felhatalmazáson alapuló bizottsági rendeletet (jogi aktusok), melyeket az Európai Gazdasági Térségről szóló megállapodás II. melléklete XI. fejezetének 4d. pontjában említ, és melyeket a megállapodáshoz annak 1. jegyzőkönyvével igazítottak.
            
         
               —
            
            
               Az EFTA Felügyeleti Hatóság előadja, hogy Izland azáltal, hogy az előírt határidőn belül nem fogadta el a jogi aktusok belső jogába való átültetéséhez szükséges intézkedéseket, Izland nem teljesítette az EGT-megállapodás 7. cikke alapján fennálló kötelezettségeit.